Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 228

30. Adott esetben a kínálati tényezõk további vizsgálatát is elvégzik annak ellenõrzése érdekében, hogy az elkülönült területen lévõ vállalkozások nem ütköznek-e akadályokba a földrajzi piac egészén, ha versenyképes feltételek közepette növelni kívánják forgalmukat. Ennek az elemzésnek része lesz annak vizsgálata, hogy az adott területen történõ értékesítéshez szükséges helyi jelenlétnek mik a feltételei, mik az értékesítési csatornákhoz való hozzáférés feltételei, milyen költségei vannak egy értékesítési hálózat létrehozásának, illetve vannak-e vagy nincsenek a közbeszerzéshez, az árszabályozáshoz, a kereskedelmet vagy a termelést korlátozó vámkontingensekhez vagy vámtarifákhoz mûszaki szabványokhoz, monopóliumokhoz, a letelepedési szabadsághoz, hatósági engedélyek megszerzésének 2002/34/II. szám feltételeihez csomagolási stb elõírásokhoz kapcsolódó szabályozási akadályok. Röviden, a Bizottság — annak érdekében, hogy meghatározza a piacok összefonódásának pontos mértékét nemzeti, európai szinten vagy világméretekben — azonosítja azokat a lehetséges korlátokat és akadályokat, amelyek elszigetelnek egy adott területen lévõ vállalkozásokat az adott területen kívül lévõ vállalkozások által keltett verseny kényszerétõl.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes